Kanju ya governors nitanyitwo gutabania githurano niguo guthura muikaririgiti wayo na munini wake oro undu umwe na aikaririgiti 18 a kamiti ngurani cia kanju iyo. Muikaririgiti wa kanju iyo Jposephat Nanok uria ningi ni governor wa Turkana ni umwe wa andu aria maranyotera giturwa kiu itina-ini ria keri. Governor wa Kirinyaga Ann Waiguru, governor wa Kakamega Wycliff Oparanya, governor wa Uasin Gishu Jackson Mandago na governor wa Kisumu ni amwe aria marenda giturwa kia muikaririgiti. Mwaka wa  2017 governors nimagiire na giikaro mwena wa gicua-ini kuria metikaniirie ati Nanok arikie itina riake ria utongoria kuria macokire guthura governor wa Kwale Salim Mvurya na muikaririgiti wa muhohio.
kik_Latn